 Dịka oge udummiri ji nwayọ nwayọ wee na-akpụchàpụ ikè, ọkọchị wee na-akpụdòbe nso; gọpmenti steeti Anambra akpọkuola ndị ji ọrụ ngo okporo ụzọ dị iche iche na steeti ahụ ka gaghàchi nihu ọrụ ha ma màlitekwa ọrụ.  Oku a bụ nke a kpọrọ site nọnụ aka na-achị steeti ahụ, bụ Gọvanọ Willie Obianọ nokwu ya oge ọ gàrà ileta ka ọrụ ngo si aga nụfọdụ okporo ụzọ dị iche iche na ya bụ steeti, nke gụnyere okporo ụzọ Nchekwube Onochie  Mmiri Ezu, bụ Nchekwube Onochie  Ezu River Road nakwa okporo ụzọ Maduaburochukwu Obiano, dị nOgbunike nokpuru ọchịchị Oyi.Ka o rùtèrè nebe ndị ahụ, Gọvanọ Obianọ gosipụtara afọ ojuju ya bànyere otu ya bụ ọrụ okporo ụzọ si aga, ọ kachasị otu e siri memìlaa mbize ahụ na-akpabụ ike na mpaghara okporo ụzọ Nchekwube Onochie  Ezu, ma kwupụtakwazie na ọrụ okporo ụzọ bụ nnọọ ihe dị oke mkpa ma na-echukwa ọchịchị ya ụra, nihi ezi ihe dị iche iche nke ahụ ga-enye aka kwàlite na mmepe steeti ahụ.Nokwu ya bànyere okporo ụzọ Mmadụabụrọchukwu Obianọ, bụ nke ogologo ya dị Kilomita anọ na ụma isii; Gọvanọ Obianọ mèrè ka a mara na ya bụ iro ga-enye aka ibèlàta nsogbu agbakata akwụrụ ahụ na-adịkarị nụzọ awara awara noge mmemme ekeresimeesi, ma kwuo na a ga-arụchapụ ya bụ ụzọ ma tinyesie ya akụrụngwa dị iche iche tupuu mmemme ekeresimeesi nke ahọ a eruo, nihi na a na-atụ anya ọtụtụ ụmụafọ Anambra ga-abata ụlọ nahọ a.Na ntụnye nke ha notu notu, Kọmishọna na-ahụ maka ọrụ na steeti Anambra, bụ Maazị Marcel Ifejiọfọ mere ka a mara na gọọmenti na-enye ndị ji ọrụ ngo ahụ nkwàdo zuru òkè iji rụchaa ya bụ ọrụ noge a tụrụ anya; ebe eze ọdịnala Agụleri, bụ Igwe Michael Idigo na ògbò ya nke Ogbunike, bụ Igwe John Umenyịọra kèlèrè Gọvanọ Obianọ maka ezi agbambọ ya nịhụ na e nwèrè ezi okporo ụzọ nà mmepe tọrọ àtọ na steeti ahụ, ọ kachasị nime obodo na ebe ndị ọzọ dị iche iche. Naha obodo dị iche iche, ndị eze ọdịnala ahụ kwèkwàzịrị nkwà ịga nihu nịkwàdosì ọchịchị nọ ugbua na steeti ahụ ike nimezùpụta ezi ọrụ dị iche iche ọ na-abàgide.Nakụkọ dịkwa ka ibe ya, Gọvanọ Obianọ gakwàrà ọzọ ileta ka ọrụ si aga nebe ahụ a na-arụ ụlọ ezumeezu mba ụwa nAwka bụ isi obodo steeti ahụ. Nokwu ya nebe ahụ, ya bụ aka na-achị achị gbàrà àmà na ọtụtụ ngwaọrụ a ga-etinye na ya bụ ọrụ adịlaarị njikere, ma kwuokwa na ya bụ nnukwu ụlọ ezumeezu ga-enye aka niweta mmepe na nịkwàlitèkwu ọnọdụ akụnụba steeti ahụ ma ọ bụrụ na a rụchaa ya. Ọ sịkwazị na ọrụ ga na-agawanye nihu ebe ahụ wee tutuu na a rụchàpụ ya bụ ụlọ ezumeezu nọnwa Epùrè ahọ ọzọ. 